মহাজোটে কংগ্রেসের চেয়ে এগিয়ে বামেরা! কী অবস্থা দেখুন

বিহার: বিহারের বিধানসভা নির্বাচনের পর ভোটের ফলাফলের দিকে নজর রয়েছে গোটা দেশের। আজ, ১৪ নভেম্বর, শুক্রবার, ভোট গণনা এবং দুপুরের মধ্যেই পরিষ্কার হয়ে উঠছে কার দখলে মসনদ। বিহারের ২৪৩টি আসনের মধ্যে ২০০টি প্রায় ঝুলিতে পুরতে চলেছে এনডিএ। ইতিমধ্যেই ১৯১ টি আসনে এগিয়ে গিয়েছে বিজেপি-জেডিইউয়ের জোট। অন্যদিকে মহাগঠবন্ধন নেমে গিয়েছে চল্লিশের ঘরে, হয়েছে ৪৮। উল্লাসে মেতেছেন বিজেপি কর্মী-সমর্থকরা। ২৪৩ আসনের মধ্যে ইতিমধ্যেই প্রায় ১৯৫ আসনের দোরগোড়ায় পৌঁছে গিয়েছে এনডিএ (NDA)। অন্যদিকে, মহাগঠবন্ধনের সংখ্যা রয়েছে ৪৩। এই লড়াইয়ের মধ্যেই নজর কাড়ছে নীতীশ কুমারের দলের অবিশ্বাস্য প্রত্যাবর্তন।

মহাজোটে কংগ্রেসের চেয়ে এগিয়ে বামেরা, এনডিএ-এর ধারে কাছে নেই মহাজোট। বিজেপি, জেডিইউ, লোজপা(আরভি)-সহ এনডিএ জোট মোট ১৯৫টি আসনে এগিয়ে। অন্যদিকে, মহাগঠবন্ধনের আওতায় রয়েছে ৪৩ টি আসন। এরইমধ্যে, মহাজোটে কংগ্রেসের চেয়ে এগিয়ে বামেরা। বিজেপি, জেডিইউ, লোজপা(আরভি)-সহ এনডিএ জোট মোট ১৯৫টি আসনে এগিয়ে। এর মধ্যে বিজেপি ৮৪, জেডিইউ ৭৭, এলজেপি(আরভি) ২২, হামস ৫ এবং আরএলএম ২ আসনে এগিয়ে রয়েছে। অন্যদিকে, মহাগঠবন্ধন ৪৩ আসনে। তার মধ্যে আরজেডি ৩৫, কংগ্রেস ৫, সিপিআই(এমএল) ৭, এবং ভিআইপি ও সিপিআই(এম)— দুটি দলই একটি করে আসনে লড়াইয়ে এগিয়ে। অর্থাৎ, মহাজোটে কংগ্রেসের চেয়ে এগিয়ে বামেরা।

আরও পড়ুন: তেজস্বী যাদব কত ভোটে এগিয়ে? মুখ্যমন্ত্রীর দৌড়ে চরম লড়াই

প্রথমবার ভোটের ময়দানে নেমেছেন প্রশান্ত কিশোর। ঝড় তুলেছিলেন প্রচারেও। সবার আগে প্রার্থী তালিকা প্রকাশ করে চমকে দিয়েছিলেন সমালোচকদের। কিন্তু বিহারের রাজনীতিতে যে সেই ভাবে দাগ কাটতে পারেননি, তা বোঝা গিয়েছিল বুথ ফেরত সমীক্ষাতেই। তাঁর দল বড়জোর ৫টি আসনে জিততে পারে বলে পূর্বাভাস দেওয়া হয়েছে।