NDA vs INDIA, ব্যালট গণনা শুরু হতেই সাপ-লুডোর লড়াই, দেখুন

বিহার: বিহার বিধানসভা নির্বাচনে (Bihar Assembly Election) ক্রমশ স্পষ্ট হচ্ছে এনডিএ-র জয়ের ছবি। প্রথম দফার গণনায় (Bihar Assembly Election Result 2025) জয়-পরাজয়ের প্রাথমিক ট্রেন্ডেই ম্যাজিক ফিগার পেরিয়ে এগোচ্ছে বিজেপি–জেডিইউ জোট। ২৪৩ আসনের মধ্যে ইতিমধ্যেই প্রায় ১৯০ আসনের দোরগোড়ায় পৌঁছে গিয়েছে এনডিএ (NDA)। এর মধ্যেই নজর কাড়ছে নীতীশ কুমারের দলের অবিশ্বাস্য প্রত্যাবর্তন।

ব্যবধান ক্রমশ বাড়াচ্ছে এনডিএ। সর্বশেষ তথ্য অনুসারে, ১৯০ আসনে এগিয়ে রয়েছে এনডিএ। বিরোধীদের ‘মহাগঠবন্ধন’-এর এগিয়ে থাকা আসনগুলি হাতছাড়া হতে শুরু করেছে। বর্তমানে বিরোধী জোট রয়েছে ৫৩টি আসনে।

আরও পড়ুন: ভোটের রেজাল্টের প্রতি মুহূর্তের Live আপডেট সবার আগে শুধুমাত্র কলকাতা টিভিতে

ভোটগণনায় বিরোধীদের পিছনে ফেলে ক্রমশ ব্যবধান বৃদ্ধি করছে শাসকজোট এনডিএ। সর্বশেষ তথ্য অনুসারে, ১৬৩ আসনে এগিয়ে রয়েছে এনডিএ। বিরোধীদের ‘মহাগঠবন্ধন’ এগিয়ে আছে ৭৬টি আসনে। বিজেপির বিহার নেতৃত্ব ইতিমধ্যে ধরে নিয়েছেন, তাঁরা বড় জয়ের পথে এগোচ্ছেন। প্রাথমিক আভাস দেখেই পটনা-সহ বিহারের বিভিন্ন প্রান্তে রাস্তায় রাস্তায় জয়োল্লাস শুরু করে দিয়েছেন বিজেপির কর্মী-সমর্থকেরা।

নির্বাচন কমিশনের তথ্য অনুসারে বিহারে প্রথম দফায় ভোট দিয়েছেন ৬৫.০৮ শতাংশ এবং দ্বিতীয় দফায় ভোট দিয়েছেন ৬৮.৭৬ শতাংশ। দু’দফা মিলিয়ে বিহারে মোট ভোটদানের হার ৬৬.৯১ শতাংশ। যা গতবারের তুলনায় ৯.৬২ শতাংশ বেশি। অতীতে কখনই এই হারে বিহারের মানুষ ভোট দেননি। এর আগে বিহারে সবথেকে বেশি ভোট পড়েছিল ২০০০ সালের বিধানসভা নির্বাচনে, ৬২.৫৭ শতাংশ। ১৯৯৮ সালের লোকসভা ভোটে বিহারে ভোট দিয়েছিলেন ৬৪.৬০ শতাংশ ভোটার। ঐতিহ্য বজায় রেখে এবারেও বিহারে পুরুষদের অনুপাতে মহিলারা বেশি সংখ্যায় ভোট দিয়েছেন। প্রায় ৭১.৬ শতাংশ।

দুই দফা ভোটে (Bihar Assembly Election 2025) বিহারের ভোটাররা নিজেদের মতামত স্পষ্ট করে দিয়েছেন। এ বছর রেকর্ড পরিমাণ ভোট পড়েছে রাজ্যে, বিশেষ করে মহিলা ভোটারদের বিপুল উপস্থিতি রাজনৈতিক মহলে চর্চার কারণ হয়েছে। নির্বাচন বিশেষজ্ঞদের মতে, মহিলাদের ভোটই এই ভোটের ফলাফলকে (Bihar Assembly Election Result 2025) বড়ভাবে প্রভাবিত করতে পারে।